
Nr. U92004 – 001275/15.05.2006
REFERAT

privind avizarea Planului Urbanistic de Detaliu
  „Extindere zonă de locuinţe cu funcţiuni complementare” – str. G. Musicescu, nr. 105-107 Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. U92004 – 001275/09.03.2006, prin care se solicită avizarea din punct de vedere urbanistic a Planului Urbanistic de Detaliu – „Extindere zonă de locuinţe cu funcţiuni complementare” – str. G. Musicescu, nr. 105-107 Timişoara;

Având în vedere cerinţele Certificatului de Urbanism nr. 3364 din 24.11.2005;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu – „Extindere zonă de locuinţe cu funcţiuni complementare” – str. G. Musicescu, nr. 105-107  Timişoara;
Documentaţia este iniţiată de proprietarul terenului ANDRONIC CRISTIAN şi este elaborată de S.C. ARHITECT TRIMBIŢAŞ” S.R.L., proiect nr. 06/2006.
Terenul studiat în cadrul PUD se află situat în zona de sud-vest a municipiului Timişoara şi este delimitat de străzile Mureş şi Musicescu.
In conformitate cu PUG Timişoara zona este cuprinsă în intravilanul municipiului Timişoara, încadrată în UTR 66, având destinaţia de zonă de locuinţe şi funcţiuni complementare, cu construcţii cu regim de înălţime de P, P+1 şi P+2 niveluri, cu caracter preponderent rezidenţial.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat este în suprafaţa totală de 9699 mp şi este în proprietatea lui ANDRONIC CRISTIAN, conform CF nr. 7534 Timişoara, nr. top 14404/2/a, în suprafaţă de 4432 mp şi CF nr. 25034 Timişoara, nr. top 14405/1, în suprafaţă de 5267 mp.
Prin documentaţia prezentată se propune realizarea unei lotizări de 20 parcele, din care 19 cu suprafeţe cuprinse între 300 mp şi 350 mp, destinate construirii de locuinţe unifamiliale cuplate sau înşiruite , cu fronturile stradale de aproximativ 12 m, cu regim de înălţime maxim P+2E, iar una, cu suprafaţă de 1197,00 mp destinată construirii unei locuinţe colective cu regim de înălţime P+M, cu 4 apartamete. Deservirea rutieră a parcelelor propuse se va face pe un drum de acces nou propus, cu o lăţime a benzii carosabile de 6,00 m, perpendicular pe strada Musicescu. Strada nouă va fi bordată de spaţii verzi care alternează cu staţionări de 2,50 m pe partea stângă şi trotuar cu lăţimea de 1,50 m pe partea dreaptă. Accesul are caracter de drum înfundat, astfel că în zona nordică se va amenaja o platformă de întoarcere pentru autovehicule.
Suprafeţele pe care se vor realiza drumurile vor trece în proprietatea statului, conform propunerii de dezmembrare din documentaţie. Se vor realiza spaţii verzi plantate în procent de 20% din suprafaţa totală a parcelei.

Procentul de ocupare a terenului va fi de maxim 40%, iar coeficientul de utilizare a terenului de 1,6.
Situaţia juridică a drumului nou creat pe terenul beneficiarului documentaţiei va fi reglementată şi se vor putea emite autorizaţii de construire după ce proprietarul din CF a terenului va fi major (08.10.2006).

La realizarea construcţiilor se vor respecta condiţiile impuse de avizatori.
Documentaţia de urbanism este însoţită de următoarele avize şi acorduri:
Aviz unic – nr. 308/03.2006
Aviz de Principiu – nr. 198/06.04.2006

Aviz Comisia de circulaţie – nr. TH2006 – 000630/09.03.2006
Aviz Inspectoratul Judeţean de Protecţie Civilă Timiş – nr. 196/08.03.2006
Aviz Sanitar – nr. 171/C/29.03.2006 
Aviz Grupul de Pompieri Banat – nr. 826114/14.04.2006

Planului Urbanistic de Detaliu – „Extindere zonă de locuinţe cu funcţiuni complementare” – str. G. Musicescu, nr. 105-107, Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

Documentaţia Planului Urbanistic de Detaliu „Extindere zonă de locuinţe cu funcţiuni complementare” – str. G. Musicescu, nr. 105-107, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

